
కైరో, ఏప్రిల్ 9: ఐఎస్ ఉగ్రవాదులు మరోసారి రెచ్చిపోయారు. ఈజిప్టుపై ‘ఉగ్ర’ పంజా విసిరారు. క్రైస్తవులకు పవిత్రమైన ఆదివారం, అందునా ‘పామ్ సండే’ ప్రార్థనల సమయంలో... చర్చిలపై విరుచుకుపడ్డారు. రెండు పేలుళ్లతో 45 మందిని బలి తీసుకున్నారు. ఈ దాడుల్లో 120 మందికి పైగా గాయపడ్డారు. టాంటా, అలెగ్జాండ్రియా నగరాల్లో కొన్ని గంటల వ్యవధిలోనే ఈ పేలుళ్లు జరిగాయి. కైరోకు 120 కిలోమీటర్ల దూరంలోని టాంటాలో ఉన్న సెయింట్ జార్జి చర్చిలో తొలి పేలుడు జరిగింది. ఈ పేలుడులో 27 మంది మరణించారు. ప్రార్థనల సమయంలో విస్ఫోటం జరిగేలా చర్చిలో పేలుడు పదార్థాలు అమర్చినట్లు పోలీసులు భావిస్తున్నారు. అయితే... ఇది ఆత్మాహుతి దాడి కూడా కావొచ్చునని అనుమానాలు వ్యక్తమవుతున్నాయి. ప్రార్థన మందిరంలో (చర్చి హాలులో) మొదటి వరుసలో ఉండే వారిని లక్ష్యంగా చేసుకునే ఈ దాడి జరిగింది. ఈ సంఘటనలో టాంటా కోర్టు ప్రధాన జడ్జి సామ్యూల్ జార్జి కూడా దుర్మరణం పాలయ్యారు. ఆ తర్వాత కొద్దిగంటలకే... అలెగ్జాండ్రియాలోని సెయింట్ మార్క్స్ కాప్టిక్ ఆర్థొడాక్స్ కేథడ్రల్ చర్చిలో పేలుడు జరిగింది. నడుముకు పేలుడు పదార్థాలను చుట్టుకొచ్చిన ఒక వ్యక్తి చర్చిలోకి దూసుకెళ్లేందుకు ప్రయత్నించాడు. చివరి క్షణంలో అతడిని పోలీసులు అడ్డుకున్నారు. దీంతో ఆ ఉగ్రవాది తనను తాను పేల్చుకున్నాడు. ఈ సంఘటనలో ముగ్గురు పోలీసులతో సహా 18 మంది మరణించారు. పోప్ టావాడ్రోస్-2 నేతృత్వంలో పామ్ సండే ప్రార్థనలు జరుగుతుండగానే ఈ పేలుడు చోటు చేసుకుంది. ఇదే పేలుడు చర్చి లోపల, భక్తుల నడుమ జరిగి ఉంటే భారీగా ప్రాణనష్టం సంభవించేదని పోలీసులు తెలిపారు. ఈ రెండు దాడులకు ఐఎ్సదే బాధ్యత అని ఆ సంస్థకు అనుకూలంగా ప్రసారాలు చేసే ‘అమక్’ న్యూస్ ఏజెన్సీ ప్రకటించింది. మరోవైపు... టాంటా నగరంలోని సుప్రసిద్ధ సూఫీ మసీదులోనూ ఉగ్రవాదులు బాంబులు అమర్చారు. వాటిని భద్రతా సిబ్బంది ముందుగానే గుర్తించి నిర్వీర్యం చేశారు. ఉగ్ర దాడుల నేపథ్యంలో టర్కీ అధ్యక్షుడు అబ్దెల్ ఫతా ఎల్సిసి అత్యవసరంగా జాతీయ రక్షణ మండలి సమావేశాన్ని ఏర్పాటు చేశారు. ఈ దాడులను ఈజిప్టు పౌరులపై జరిగిన ‘క్రూర నేరాలు’గా అభివర్ణించారు. భారత ప్రధాని మోదీ, అమెరికాతోపాటు పలు దేశాలు ఈ దాడులను ఖండించాయి. మరో వైపు, స్వీడన్ రాజధాని స్టాక్హోమ్లో ట్రక్కు దాడి కేసులో మరో ఉజ్బెక్ అనుమానితుడిని పోలీసులు అరెస్టు చేశారు.

kairo, epril 9: is ugravaadulu marosari rechipoyaaru. eejiptupai ‘ugra’ panja visiraaru. kraistavulaku pavitramaina aadivaaram, anduna ‘pam sande’ praarthanala samayamlo... charchilapai viruchukupaddaaru. rendu paelullatho 45 mandini bali teesukunnaru. ee daadullo 120 mandiki paiga gayapaddaru. tanta, alegzandria nagaraallo konni gantala vyavadhiloonae ee paelullu jarigai. kairoku 120 kilometerla dooramlooni tantalo unna seint jarji charchilo toli peludu jarigindi. ee peludulo 27 mandi maraninchaaru. praarthanala samayamlo visphotam jarigela charchilo peludu padaarthaalu amarchinatlu poliisulu bhaavistunnaaru. ayithe... idhi aatmaahuti daadi kuudaa kaavochunani anumaanaalu vyaktamavutunnaayi. praarthana mandiramlo (charchi haalulo) modati varusalo unde vaarini lakshyamgaa chesukune ee daadi jarigindi. ee sanghatanalo tanta kortu pradhaana jadji samuel jarji kuudaa durmaranam palayyaru. aa tarvaata koddigantalake... alegjandriyaloni seint marks captic arthodox cathedral charchilo peludu jarigindi. nadumuku peludu padaarthaalanu chuttukochina oka vyakti charchiloki doosukellenduku prayatninchaadu. chivari kshanamlo atadini poliisulu addukunnaru. deentho aa ugravaadi tananu taanu pelchukunnadu. ee sanghatanalo mugguru polisulatho sahaa 18 mandi maraninchaaru. pope tavadros-2 netrutvamlo pam sande praarthanalu jarugutundagaane ee peludu chotu chesukundi. ide peludu charchi lopala, bhaktula naduma jarigi unte bhariga praananashtam sambhavinchedani poliisulu telipaaru. ee rendu daadulaku aisdhe baadhyata ani aa samsthaku anukuulamgaa prasaaraalu chese ‘amak’ neus agency prakatinchindi. marovaipu... tanta nagaramloni suprasiddha suffi maseeduloonuu ugravaadulu bambulu amarchaaru. vaatini bhadrata sibbandi mundugaane gurtinchi nirveeryam chesaru. ugra daadula nepathyamlo turky adhyakshudu abdel fataa elsisi atyavasaramgaa jaateeya rakshana mandali samavesanni erpaatu chesaru. ee daadulanu eejiptu pourulapai jarigina ‘krura neraalu’gaa abhivarninchaaru. bhaarata pradhaani modii, americathopatu palu deshaalu ee daadulanu khandinchai. maro vaipu, sweedon rajadhani stackhomlo trakku daadi kesulo maro ujbek anumaanitudini poliisulu arestu chesaru.